ร้านนี้เป็นร้านประจำเลยค่ะ ทานมาตั้งแต่เด็กๆสมัยอยู่ประถม จนตอนนี้เรียนมหาวิทยาลัยแล้วก็ยังแวะไปทานบ่อยๆ แต่เพิ่งมีโอกาสได้ถ่ายรูปมาเขียนรีวิวค่ะ(เป็นรีวิวแรกในชีวิตเลย แหะๆ)

ร้านจะอยู่แถวๆสี่แยกบางโพค่ะ อยู่ฝั่งตรงข้ามกับภัตตาคารวิเศษไก่ย่าง(เยื้องๆหน่อย)
เมื่อก่อนเป็นตึกแถวห้องเดียวแต่ตอนนี้ขยายเป็นสองห้องแล้วค่ะ

เริ่มกันที่อาหารเลยดีกว่า สามเมนูนะคะ
1.สลัดกุ้งชุบแป้งทอด : กุ้งชุบแป้งทอดกรอบร้อนๆ กุ้งสดค่ะ ผักสดมาก มีทั้งแครอท ถั่วลันเตา หัวหอม ผักกาดหอม ขนมปังกรอบ ข้าวโพดอ่อน มิกซ์เข้ากันมากกับน้ำสลัด(ขออภัยที่ไม่ได้ถ่ายมาค่ะ) น้ำสลัดจะเป็นสลักครีมพริกไทยดำ ซึ่งอร่อยมากกกกขอบอก มีส่วนผสมของนมข้นหวานนิดๆ ทำให้กลมกล่อมมาก ทานทีไรต้องซื้อน้ำสลัดกลับบ้านมาทานกับผักด้วย ถือว่าเป็นของโปรดในมุมมองส่วนตัวเลยค่ะ

2.แซลมอนสเต็ก : คิดราคาตามน้ำหนักนะคะ ชิ้นนี้น่าจะประมาณ200ปลายๆได้
รสชาติปกติทั่วไปค่ะ ก้างแอบเยอะ แต่หอมพริกไทยดำดี ชิ้นหนา เสิร์ฟพร้อมกับขนมปัง เนย และผักต่างๆเล็กน้อย

3.สปาเก็ตตี้ซอสครีมเห็ดแฮม : อร่อยค่ะ แฮมกรอบๆ ซอสครีมเห็ดรสชาติดี กลมกล่อม


สรุปคือ รสชาติอาหารดีค่ะและคุณภาพเหมาะสมกับราคา รับประกันไม่ผิดหวังค่ะ